‘અકીરા’ અંગે વાત કરતાં તે કહે છે કે હું ‘અકીરા’ને લઇને ખૂબ જ ઉત્સાહિત છું. તેનું એક ખાસ કારણ એ છે કે તે એક એક્શન પ્રધાન ફિલ્મ છે, જેમાં હું તમને એક અલગ જ અવતારમાં જોવા મળીશ. બીજી એક ખાસ વાત એ પણ છે કે હું પહેલી વાર આ ફિલ્મમાં મારા પિતા સાથે જોવા મળીશ. મારા માટે આ એક અવિસ્મરણીય અનુભવ છે. સોનાક્ષીની લાસ્ટ ફિલ્મ ‘તેવર’ ભલે ફ્લોપ ગઇ, પરંતુ તેને ફ્રાઇડે ફીઅર સતાવતો નથી. તે કહે છે, જે થવાનું છે તે તો થઇને જ રહેવાનું છે. મેં અભિનેત્રી બનવા અંગે ક્યારેય વિચાર્યું ન હતું. હું એક ડ્રેસ ડિઝાઇનર હતી, પરંતુ જુઓ હું આજે સફળ એકટ્રેસ છું.